Skopelos Σκόπελος Πολιτικός Γάμος στη Σκόπελο - SKOPELOS.COM
Πολιτικός Γάμος στη Σκόπελο
Για έναν αξέχαστο και ονειρεμένο γάμο, δεν θα βρείτε καλύτερο προορισμό από τη Σκόπελο. Με τα μαγευτικά ηλιοβασιλέματα, τα καταπληκτικά τοπία, τις γοητευτικές παραδόσεις και τα παραδοσιακά φαγητά.
Σκόπελος σημαίνει όμορφες παραλίες, όπου μπορείτε να ζήσετε την εμπειρία ενός γάμου μπροστά σε ένα αξέχαστο ηλιοβασίλεμα πάνω από τη θάλασσα, μαγεύοντας τους επισκέπτες σας, στις πιο σημαντικές στιγμές της ζωής σας.
Ένας γάμος στο νησί της Σκοπέλου προσφέρει κάθε δυνατότητα:
Καθολικοί γάμοι σε μια μικρή εκκλησία στην καρδιά του νησιού, πολιτικοί γάμοι και ανανέωση όρκων με εκπληκτική θέα. Μετά το Mamma mia μάλιστα όλο και περισσότεροι επισκέπτες από το εξωτερικό επιλέγουν και αυτοί να παντρευτούν στο νησί. Καθώς ονειρεύονται το δικό τους κινηματογραφικό παραμυθένιο γάμο κάτω από τον λαμπερό ήλιο του καλοκαιριού.
Οι πολιτικοί γάμοι προσφέρουν μεγαλύτερη ελευθερία, επιτρέποντάς σας να διοργανώσετε κάθε είδους γιορτή που επιθυμείτε. Εξαρτάται από σας πόσο λαμπερός, ακραίος, παραδοσιακός, κομψός ή απλός θα είναι ο γάμος σας στο όμορφο νησί της Σκοπέλου.
Πολλά ζευγάρια αποφασίζουν να παντρευτούν είτε με θρησκευτικό είτε με πολιτικό γάμο στη Σκόπελο. Συνδυάζοντας την τελετή με διακοπές τόσο για τους ίδιους όσο και για τους καλεσμένους τους. Γι αυτό το λόγο αρκετές γαμήλιες τελετές γίνονται δίπλα στη θάλασσα σε τοποθεσίες όπως Αντρίνα, Αγνώντα, Καστάνη, Μηλιά, Άγιο Ιωάννη, εκκλησίες και άλλα υπέροχα σημεία του νησιού με φόντο γαλαζοπράσινα νερά και ηλιοβασιλέματα.
Θρησκευτικοί γάμοι γίνονται σε κάθε εκκλησία του νησιού , με πιο αγαπημένη επιλογή των περισσοτέρων την Παναγίτσα του Πύργου. Οι δεξιώσεις συνήθως επιλέγονται να γίνουν στις γραφικές ταβέρνες του νησιού ή εστιατόρια, ή ακόμη και σε χώρους ξενοδοχείων.
Μην ξεχάσετε να ελέγξετε όλες τις απαιτήσεις του γάμου, διαβατήριο ή άλλο ταξιδιωτικό έγγραφο. Αν δεν είστε κάτοικος Ελλάδος, μαζί με αντίγραφα πιστοποιητικού γεννήσεως και αιτήσεις άδειας γάμου. Γενικώς, φροντίστε να ενημερωθείτε σωστά για την διαδικασία και τα έγγραφα που απαιτούνται από το ελληνικό κράτος, τόσο πριν όσο και μετά την πράξη, για να μην ταλαιπωρηθείτε άδικα.